श्रीगंगानगर| हजूर साहिब नांदेड़ से बीकानेर साप्ताहिक ट्रेन का विस्तार रेल विभाग की ओर से श्रीगंगानगर तक कर दिया गया है। इस गाड़ी को 11 अगस्त को शनिवार श्रीगंगानगर रेलवे स्टेशन के प्लेटफार्म नंबर 1 पर आयोजित कार्यक्रम में सांसद निहालचंद सुबह 10 बजे हरी झंडी दिखाकर नांदेड़ के लिए रवाना करेंगे। वापसी में गाड़ी संख्या 17623 नांदेड़ से प्रत्येक गुरुवार को सुबह 9 बजे रवाना होकर इसी मार्ग से करीब 1991 किलोमीटर का सफर पूरा कर शुक्रवार-शनिवार मध्य रात्रि 2 बजे श्रीगंगानगर पहुंचा करेगी। पवित्र स्थल गुरुद्वारा हजूर साहिब नांदेड व शिरड़ी साईं बाबा के दर्शनार्थ जाने के इच्छुक श्रद्धालुओं के लिए यह ट्रेन लाभदायक रहेगी। इसके अलावा शनि शिंगणापुर जाने वालो को भी फायदा मिलेगा। महाराष्ट्र के जलगांव जंक्शन से यह दोनों ही धार्मिक स्थान नजदीक पड़ते हैं।